Laugardaginn 14. desember var verslunarmiðstöðin Glæsibær formlega opnuð eftir gagngerar endurbætur . Starfsmenn Íslenskra aðalverktaka , ÍAV , ásamt undirverktökum unnu að heildarendurgerð hússins frá júní 2002 . Ný viðbygging var byggð í norður , glerskáli gerður við suðurhlið hússins auk þess sem gólfflatarmál verslunarmiðstöðvarinnar var aukið talsvert . Að innanverðu var öll sameign endurnýjuð , skipt var um gólfefni og loft , veggir málaðir og flísalagðir , settir upp nýir verslunarfrontar og raf - og lagnakerfi endurnýjuð .